stanford-oval/wikipedia huggingface dataset:
ג'פרי מורטון
הערות שוליים

↑  4 אנשי כנופיה נפצעו בשעת חיפוש ונעצרו, דבר, 28 בינואר 1942
↑  James Gannon, Military occupations in the age of self-determination: the history neocons, page 35
1 2  חביב כנען, מדוע וכיצד נרצח יאיר, הארץ, 24 בפברואר 1967
1 2  הורגו של יאיר שטרן משחזר נסיבות המקרה, דבר, 17 בפברואר 1967
↑  התנקשו בעוזר מפקח המשטרה, דבר, 3 במאי 1942
↑  סט"א, רוצחו של אברהם שטרן זכה במשפט דיבה, למרחב, 22 בפברואר 1966
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
| --- | --- |
בקרת זהויות :  NLI: 987007272841705171  ISNI: 0000 0000 2710 8717  LCCN: n87900357  VIAF: 50755587   WorldCat (עם VIAF): 50755587
גור כלבים

גור צ'יוואווה
גור כלבים הוא כלב צעיר. גורי כלבים בגודל ממוצע שוקלים בדרך כלל בין 0.45 ל-1.4 ק"ג, בעוד גורים גדולים יותר שוקלים בין 6.8 ל-10 ק"ג. כל הגורים הבריאים גדלים מהר לאחר לידתם. צבע פרוותו של הגור יכול להשתנות עם גדילתו.
התפתחות > תזונה

גור נולד אחרי 62 ימי הריון בממוצע, מכוסה בשפיר אשר ננגס ונאכל על ידי אימו. גורים מתחילים לינוק מיד לאחר שנולדו. אם מספר הגורים שנולדו בלידה עולה על שישה, ובמיוחד אם אחד מהם חלש, ייתכן שהגורים החלשים לא יזכו לתזונה ראויה ולתשומת לב מאמם.
כאשר הגורים מגיעים לגיל חודש הם נגמלים בהדרגה מחלב אמם ומתחילים לאכול מזון מוצק. לעיתים האם מקיאה מזון מעוכל חלקית על מנת שגוריה יאכלו אותו ולעיתים היא נותנת להם לאכול ממזונה. בדרך כלל האם אינה מרשה לגוריה לינוק אחרי גיל זה, אך היא עשויה להרשות זאת מפעם לפעם.
התפתחות > חברה

גורים מבלים את מרבית זמנם בשינה ובאכילה. הם חיות חברתיות מאוד והם מבלים את מרבית שעות ערותם בתקשורת עם אמם ואחיהם. הם נערמים לערמה אחת יחד עם שאר הגורים שנולדו באותה לידה, ונכנסים למצוקה אם הם מופרדים משאר הגורים, אפילו למרחק קצר.
התפתחות > חושים

גורים נולדים עם חוש ריח מלא ושמיש, אך אינם יכולים לפקוח את עיניהם. במהלך השבועיים הראשונים לחייו, מתפתחים חושיו של הגור בצורה מואצת. בשלב זה חוש הריח הוא החוש המרכזי והוא משמש כדי למצוא את פטמות האם וכדי למצוא את מיקומם של שאר הגורים אם הופרדו מהם.
הגורים פוקחים את עיניהם כ-9 עד 12 ימים לאחר הלידה. בהתחלה הרשתית שלהם אינה מפותחת וראייתם דלה.
גורים אינם יכולים לשמוע היטב ככלבים בוגרים. למעשה, אוזני הגורים נשארות אטומות עד ליום ה-13 עד ה-17 לחייהם, כשהם מתחילים להגיב יותר לצלילים. כשהגורים בני שבועיים עד 4 שבועות הם מתחילים לנהום, לנשוך, לכשכש בזנבם ולנבוח.
התפתחות > תנועה

גורים מתפתחים במהרה במהלך שלושת חודשיהם הראשונים, במיוחד לאחר שעיניהם ואוזניהם נפתחות והם אינם תלויים עוד לחלוטין באמם. הקואורדינציה והכוח של הגורים גדלים, והם מתחילים לחקור את העולם שמחוץ ל"קנם". הם משחקים במשחקי היאבקות, מרדף, שליטה ו"גרירה למלחמה".
השפעות אבולוציניות

כל זני הכלבים השונים התפתחו ממין אחד של בעל חיים - זאב. הם עברו שינויים שונים בעקבות ברירה מלאכותית של מאות שנים שבהם בני אדם פיתחו זנים לצרכים שונים - כמו גרירת מזחלות, ראיית כבשים, ציד, כלבי נוחים לילדים או כלבי שמירה. עם זאת אילוצים של ברירה טבעית עדיין פועלים גם בתנאים אלה כדי למנוע עיוותים שיקשו על כלבים להתפתח או להעמיד צאצאים בצורה תקינה. הזואולוג האמריקאי ריימונד קופינג'ר ציין כי כל גורי הכלבים מזנים שונים, דומים זה לזה הרבה יותר מאשר הכלבים הבוגרים. הסיבה לכך היא שזרבובית ארוכה או קצרה מידי בקרב כלבים עשויה לגורם להם קשיי יניקה.
קטיעת זנבות וגזיזת ציפורניים

בתרבויות מסוימות מקובל לקטוע את הזנב של גזעים מסוימים, בחלקם חלק קטן ובחלקם כמעט לגמרי. העיסוק בקטיעת זנבות החל כאמצעי למניעת פציעות בקרב כלבים שעבדו בסביבה שבה היה סיכון גבוה לפציעה בזנב. בנוסף, חלק מהמגדלים מעדיפים להסיר את ציפורניהם של כלביהם כדי למנוע פציעות הנגרמות מגירוד, או במקרה של גזיזת ציפורניים, צמיחה פנימה וקריעת אצבעות.
מספר מדינות אוסרות על קטיעת זנבות למטרות יופי. קטיעת הזנבות והסרת הציפורניים מבוצעות לרוב בימים הראשונים לאחר הלידה על ידי וטרינר או על ידי מגדל מומחה.
הערות שוליים

↑  ריצ'רד דוקינס, ההצגה הגדולה בתבל, מהדורה עברית, עמוד 46
| --- | --- |
בקרת זהויות :  NLI: 987007550909205171  GND: 4507272-3  LCCN: sh85109152  NARA: 10642531  NDL: 01183754  NKC: ph1018908 
גורים יונקים
כלבה וגוריה נחים לאחר הנקה
גורי גולדן רטריבר
גור משחק בחבל
מל מרמלשטיין

| --- | --- |

 לידה:  25 בספטמבר 1926 מוקצ'בו, צ'כוסלובקיה 
 פטירה:  28 בינואר 2022 (בגיל 95) לונג ביץ', ארצות הברית 
 מדינה:  ארצות הברית 
 
מל מרמלשטיין (25 בספטמבר 1926 – 28 בינואר 2022) היה ניצול שואה יהודי-הונגרי. מרמלשטיין היה הניצול היחיד ממשפחתו, שהושמדה כולה באושוויץ. מרמלשטיין יצא כנגד המכון לסקירה היסטורית, וניצח. בעקבות משפטו הוחלט פסק דין תקדימי, כי השמדת היהודים בתאי הגזים באושוויץ היא עובדה שלא ניתן לערער עליה בבתי משפט.
ביוגרפיה

מרמלשטיין נולד בעיירה באורוסוויג, ליד מוקצ'בו (אז חלק מצ'כוסלובקיה, כיום האזור הזה שייך לאוקראינה). ב-1980 המכון לסקירה היסטורית הציע פרס כספי של 50,000 דולר לכל מי שיכול להוכיח כי יהודים הושמדו בגז באושוויץ. מרמלשטיין כתב בתגובה מכתב למערכת של העיתונים לוס אנג'לס טיימס, וג'רוסלם פוסט כנגד המכון. המכון חזר והציע למרמלשטיין אישית את הפרס אם יוכל להוכיח את דבריו. מרמלשטיין הגיש הצהרה נוטריונית בה הוא מעיד על כי ראה את אמו ואחיותיו מובלות לתאי הגזים. המכון לסקירה היסטורית סירב לתת לו את הפרס בטענה כי עדותו היא לא הוכחה מספקת. באמצעות עורך הדין ג'ון קוקס מרמלשטיין תבע את המכון בבית המשפט העליון בלוס אנג'לס, עבור הפרת חוזה, הטעיה, השמצה, הכחשה של עובדות מוכרות למטרות לא צודקות, וגרימה של מצוקה רגשית. שני הצדדים ביקשו מהשופטים להוציא הצהרה. מרמלשטיין טען כי הדרישה של המכון "לראיות" על שימוש בתאי הגזים, הוא כשלעצמו פוגעני. המכון לעומתו טען כי מרמלשטיין אכן לא הוכיח את ההשמדה של יהודים בגז ולכן לא חייבים לשלם לו. ב-1981, השופט תומאס ג'ונסון קבע לטובת מרמלשטיין בהתבססו על כך שעובדת השימוש בגז להשמדת יהודים היא בגדר ידיעה שיפוטית, שאין צורך להוכיחה בבית המשפט. ב-1985 השופט רוברט וונקה פסק לטובת מרמלשטיין וקבע כי על המכון לסקירה היסטורית לשלם לו 90,000 דולר ולפרסם בפניו ובפני כל הניצולים התנצלות פומבית.
ב-1980, מכחיש השואה דיטליב פלדרר, פרסם מאמרי שנאה בפרסום שנקרא "The Jewish Information Bulletin". אחד הפרסום כלל מכתב פתוח לתושבי לונג ביץ' שם מתגורר מרמלשטיין, בו הוא לועג לו, ומכנה אותו גזען. ב-1981 תבע מרמלשטיין את פלדרר. הוא העיד שם על חוויותיו כאסיר במחנה ההשמדה אושוויץ. הפסיכיאטר ד"ר דניאל בורנשטיין, המטפל במרמלשטיין העיד במשפט על מצבו הרגשי. אחרי טיפול מסיבי וארוך, מצבו של מרמלשטיין השתפר, וב-1973, בורנשטיין הגדיר את מרמלשטיין כבריא מבחינה נפשית. לאחר שהפרסומים של פלדרר החלו, חלה נסיגה חמורה במצבו. בית המשפט פסק לטובת מרמלשטיין, וקבע פיצויים של חמישה מיליון דולר.
ב-1986 המכון תבע את מרמלשטיין תביעת דיבה, אך ביטל אותה שנתיים אחר כך. מרמלשטיין תבע פעם נוספת את המכון ב-1988 בעקבות פרסום במגזין שלהם. מרמלשטיין פרסם ספר ביוגרפיה הנקרא By bread alone. בספר סיפר אודות המאבק המשפטי שלו כנגד המכון. סרט הטלוויזיה לעולם נזכור, בכיכובו של לנרד נימוי, מ-1991, מספר את סיפורו של מרמלשטיין והתביעה כנגד המכון.
מרמלשטיין נפטר בלונג ביץ', ארצות הברית ב-28 בינואר 2022.
הערות שוליים

↑  California Judge Rules Holocaust Did Happen מתוך הניו יורק טיימס 1981
↑  על פי כתבה באורנג' קאונטי רגיסטר, נצפתה לאחרונה ב-27.01.2022.
↑  מל מרמלשטיין מתוך פרויקט יזכור
↑  A jury awarded $5.2 million Friday to a Nazi..., UPI (באנגלית)
↑  The United Press International, Victim of Nazis awarded 5.2 Miliion from taunter, The LA Times, ‏1986
| --- | --- |
בקרת זהויות :  NLI: 987012384811805171  GND: 129585122  ICCU: IEIV107765  ISNI: 0000 0000 7870 2978  LCCN: n80127268  NKC: uk2012687626  NLA: 36067657  NTA: 240298128  Trove: 1205897  VIAF: 15852548   WorldCat (עם VIAF): 15852548 
בוכנוולד, 1945. על פי דיווחים מל מרמלשטיין נראה על המיטה העליונה בקצה הימני של התמונה, כאשר רק חלקו העליון של ראשו גלוי
בנות בסטייל

| --- | --- |

 בימוי:  בועז יכין 
 הופק בידי:  פישר סטיוונס 
 תסריט:  Julia Dahl 
 עריכה:  דיוויד ריי 
 שחקנים ראשיים:  בריטני מרפי נאס Martin Shakar כרמן אלקטרה פולי אדמס ריד בירני A. D. Miles מייקל לורנזו אוריה Ramsey Faragallah Susan Willis מרקלין הוגוט פול ג'יימס מרלי שלטון דקוטה פנינג פישר סטיוונס דונלד פייז'ון הת'ר לוקליר ג'סי ספנסר אוסטין פנדלטון אדוארד היברט 
 מוזיקה:  ג'ואל מקנילי 
 צילום:  מיכאל בלהאוס 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס, וודו 
 שיטת הפצה:  וידאו על פי דרישה 
 הקרנת בכורה:  15 באוגוסט 2003 
 משך הקרנה:  92 דק' 
 שפת הסרט:  אנגלית 
 סוגה:  סרט חבר'ה נשי, סרט קומדיה, סרט דרמה 
 מקום התרחשות:  ניו יורק 
 הכנסות באתר מוג'ו:   uptowngirls
 www.uptowngirlsmovie.com
 דף הסרט ב־IMDb
 
בנות בסטייל (באנגלית: Uptown Girls) הוא סרט קומדיה אמריקאי משנת 2003.
עלילה

מולי גאן היא בחורה החיה חיי חופש ונהנתנות בסצנה הניו יורקית. היא חיה על חשבון קרן הנאמנות של אביה, כוכב הרוק טומי גאן. היא מתאהבת בזמר ניל פוקס כשהוא מנגן במסיבת יום ההולדת שלה, מולי וניל מבלים כמה ימים בדירה של מולי וחווים תשוקה ביניהם, זאת עד שניל עוזב בפתאומיות כשהוא לא יכול להיות עוד חלק מחייה הפרועים, בנוסף לכל היא מגלה שרואה החשבון של אביה מעל בכספה והיא נותרת חסרת פרוטה וחסרת בית, היא עוברת לגור עם חברתה אינגריד, וזאת בתנאי שמולי תמצא עבודה.
היא מתחילה לעבוד כאומנת עבור ילדה בשם ריי, המפגינה התנהגות היפוכונדרית, אמא של ריי, רומא, היא בעלת תפקיד ניהולי בתעשיית המוזיקה ואינה מעורבת יותר מדי בחייה של בתה, אביה של ריי נמצא בקומה עקב שבץ מוחי, מה שגורים לריי להדחיק את רגשותיה ולשמור על משטר קפדני של סדר, בעוד מולי רוצה לעשות רק כיף ולחיות חיי תענוגות, דבר הגורם לעימותים ביניהם.
פרברים רפיוג'יז

| --- | --- |
 מוקד פעילות:  תל אביב, ישראל
 תקופת הפעילות:  2000–2007 (כ־7 שנים)
 סוגה:  היפ הופ ישראלי
 חברת תקליטים:  היי פייבר הפקות • NMC
 חברים
 נמרוד דוויק (MC Dweck)  ניר אלהרר (אלפרבר)  גדי חינקיס (מקדדי ג'י)  גבי בן משה (MC Kwerk או KK)  מתן ארגס (Da Noze)  אביטל תמיר  חגי זהבי (Tobak)  אסף דורי (Jezze)  אסף ארגס (DJ ג׳וניור שן חלב)  נועה פארן
 
פרברים רפיוג'יז (באנגלית: Parvarim Refugeez) היא להקת היפ הופ ישראלית, שהוקמה בשנת 2000 והתפרקה בשנת 2007. הלהקה הייתה אחת מלהקות ההיפ הופ לייב היחידות בישראל, נחשבת לאחת מחלוצי להקות ההיפ הופ בישראל.
היסטוריה

הלהקה הוקמה בשנת 2000 על ידי שמונת חבריה, תושבי מכבים-רעות. הטקסט של הלהקה עסק בגרסתם של חברי הלהקה לחיים ביישוב, באופן סאטירי, השואב השראתו מסרטי כנופיות וגנגסטא-ראפ. הלהקה שרה באנגלית ובעברית, וזכתה להצלחה[דרוש מקור] ברחבי הארץ. במהלך פעילותה הוציאה פרברים רפיוג'יז מספר סינגלים, אי.פי ואלבום בצורה עצמאית.
בשנת 2002, יצא אלבום המכיל תיעוד מלא של ההופעה הראשונה של הלהקה במועדון בארבי בתל אביב.
בשנת 2002 פורסמה גרסה חדשה לשירם, "כיכר פארטי", שהיה לשיר ההצלחה של הלהקה. חברי הלהקה הקימו את חברת התקליטים היי פייבר הפקות, דרכה הוציאה הלהקה מיני אלבום בשם "מודיעין בבילון", ובו חמישה שירים.
בשנת 2004 יצא מיני-אלבום שני ללהקה, בשם "Kikar Party". באותה שנה השתתפה הלהקה במופע של אמן הדאדא חוני המעגל וקבוצת סמרטוט בפסטיבל עכו בשם אוריינט אקספרס, שהיה פופולרי מאוד[דרוש מקור: על פי איזו מדידה?].
באותה שנה יצא הסינגל המצליח הראשון שלה "כיכר פארטי", אשר הושמע כמה וכמה פעמים בכמה תחנות רדיו שונות והיה ללהיט. השיר הפך למפורסם ויראלי עוד יותר, כאשר בזמן צילומי הקליפ שלו התרחש עימות בין חברי הלהקה למשטרה וכוחות מגב, והאירוע כולו תועד בקליפ וסוקר בהרחבהבתקשורת הארצית.
בשנת 2006 יצא הסרט הדוקומנטרי "קפיץ קפוץ", של הבמאי רותם מלנקי, שתיעד את פעילות הלהקה, בדגש על נמרוד דוויק, כמנהל הלהקה. הסרט זכה בפרס הדוקומנטרי "החוויה הישראלית" מאת קשת.
בשנת 2007 יצא אלבומה המלא הראשון והיחיד של הלהקה, תחת הלייבל היי פייבר הפקות, בשם "Rapperrarium". האלבום היה להצלחה, והכיל מספר שירים שהופיעו קודם לכן במיני האלבומים. בסוף אותה שנה התפרקה הלהקה.
בשנת 2024 יצא הסרט הדוקומנטרי של טל אבידן "יו לטס ראפ", המתעד את פעילות הלהקה לאורך תקופת פעילותה. גרסה בעבודה של הסרט הוקרנה לראשונה במסגרת פסטיבל סאונדטרק בסינמטק תל אביב.
חברי ההרכב

נמרוד דוויק - ראפ
ניר אלהרר - ראפ
גדי חינקיס - ראפ
גבי בן משה - ראפ
מתן ארגס - גיטרה
אביטל תמר - גיטרה
חגי זהבי - גיטרה בס
אסף דורי - תופים
אסף ארגס - DJ
נועה פארן - שירה
דיסקוגרפיה > אלבומי אולפן

2007: Rapperarium
דיסקוגרפיה > מיני-אלבומים

2003: Modi'in Babylon
2004: Kikar Party
2024: שירוטו חוזר לזוהמה, רמיקסים
דיסקוגרפיה > אלבומי הופעה

2002: Live in the Barby
הערות שוליים

↑  מאת מתן שרון, לאן נעלמו הפרברים רפיוג'יז?, באתר טיים אאוט, ‏2017-05-29
↑  שגיא בן נון, התנגשות בין המשטרה לצעירים שהשתתפו בצילומי סרטון של "פרברים רפיוג'יס", באתר הארץ, 30 באוגוסט 2004
↑  הכרטיס שלי בתעשיה : רותם מלנקי, באתר www.taasiya.co.il
↑  
https://www.ynet.co.il/articles/0,7340,L-3264408,00.html
↑  יו לטס ראפ - הקרנת Work in Progress + שיחה | סאונדטראק 2024, באתר סינמטק תל אביב
| --- | --- |
בקרת זהויות :  NLI: 987008880789905171  VIAF: 2276159820906314000006   WorldCat (עם VIAF): 2276159820906314000006
מס קנייה

תווית "מס קנייה" על גבו של דוב צעצוע שנרכש בשנות ה-60 של המאה ה-20
תוויות "מס קנייה" על גבי תקליט שנרכש בשנות ה-60 של המאה ה-20
מס קנייה הוא מס עקיף (מס צריכה) המוטל על קבוצות מוצרים לצרכן ומחושב כאחוז מסוים מהמחיר הסיטונאי של המוצר.
בישראל, החלה הממשלה להטיל מיסי קנייה בשנת 1952, עם החלת חוק מס קניה (טובין ושירותים), תשי"ב-1952. החוק מסמיך את שר האוצר להטיל מס על מוצרים מסוימים, בנוסף למיסים אחרים המוטלים עליהם. על המוצרים הבאים מוטלים מיסי קנייה:
כוהל
משקאות משכרים
מוצרי טבק (לרבות הטבק עצמו)
רכב מנועי (כולל חלקים לרכב מנועי)
מצברים חשמליים לרכב
סוללות חשמליות לטלפונים סלולריים
מוצרי אלקטרוניקה בידורית (כדוגמת מיקרופונים, רמקולים, תיבות לרמקולים, מגבירי קול, מקלטי רדיו, מקלטי טלוויזיה, מסכי טלוויזיה ומכשירי הקלטה)
פרטי לבוש מפרווה
מקררים בנפח שמעל 800 ליטר
מסכי טלוויזיה שמעל 50 אינץ'
רכבי שטח, טרקטורי משא וטרקטורונים
כלי טיס מסוימים; מפרשיות מסוימות
אופנועי ים
ג'קוזי
רהיטים עתיקים
כלים חד פעמיים
המס מוטל בשיעורים שונים בהתאם לסוג הטובין.
מס הקנייה בישראל מוטל בין היתר על מוצרי הדלק (ביניהם בנזין, סולר, נפט, גז, פחם ומזוט). מס הקנייה המוטל על מוצרי דלק נקרא גם מס בלו והוא מס קצוב (נקוב בשקלים ולא כאחוז יחסי מהסכום).
החל מראשית שנות ה-90 של המאה ה-20 קיימת מדיניות של הפחתה הדרגתית של שיעורי מס הקנייה. המועד לחישוב המחיר הסיטונאי של הטובין, הוא בעת מכירתם לצרכן.
קיימות אפשרויות להחזרי מס קנייה, למשל במקרים של נכות, חוב אבוד או הישבון במקרה שמס הקנייה שולם עבור חומרי גלם ששימשו לייצור מוצרים ליצוא.
במדינות רבות באירופה הוחלף מס הקנייה במס ערך מוסף.
החל מ-2017 אין מס קנייה על טלפונים סלולריים וכרטיסי SIM.
ראו גם

רשות המסים בישראל
מכס
מס ערך מוסף
הערות שוליים

↑  מאחורי הקלעים של המכס, באתר http://www.knia.co.il/, ‏7 ביוני 2015 (ארכיון)
↑  רשות המיסים, רשות המסים בישראל
| --- | --- |
בקרת זהויות :  NARA: 10643565
שביתת אמני הטלוויזיה והרדיו (2023)

שביתת אמני הטלוויזיה והרדיו (באנגלית: 2023 SAG-AFTRA strike או Screen Actors Guild) הייתה שביתה מתמשכת שהחלה ב-14 ביולי 2023. איגוד השחקנים האמריקאי SAG-AFTRA (אנ') (Screen Actors Guild – הפדרציה האמריקנית של אמני טלוויזיה ורדיו) השביתה בגלל סכסוך עבודה מתמשך עם האמנה של מפיקי סרטים וטלוויזיה (אנ') (AMPTP). זה החל במקביל לשביתת התסריטאים של אמריקה (2023) (אנ') שהחלה במאי בסדרה של סכסוכי עבודה הוליוודיים (אנ') אחרים.
השביתה מסמנת את הפעם הראשונה ששחקנים יזמו סכסוך עבודה בארצות הברית מאז שביתת השחקנים ב-1980 והפעם הראשונה ששחקנים וסופרים עזבו בו זמנית מאז 1960. גם שביתות SAG-AFTRA ו-WGA ב-2023 תרמו לשביתה הגדולה ביותר מאז ההפרעה לתעשיות הקולנוע והטלוויזיה האמריקאיות עקב פרוץ מגפת הקורונה משנת 2020. בנוסף לעמידה בסולידריות עם הכותבים, השביתה מובלת על ידי שינויים בתעשייה שנגרמו כתוצאה מסטרימינג והשפעתה על חלקים מכך, כמו גם טכנולוגיות חדשות ובינה מלאכותית.
ראש עיריית לוס אנג'לס קארן בס וגם מושל קליפורניה גווין ניוסם הציעו לעזור לתווך לסיום השביתות.
השביתה הסתיימה ב-9 בנובמבר 2023 כאשר הושג הסכם עם השחקנים על חוזה חדש לשלוש שנים הכולל את ההגנות הראשונות אי פעם לשחקנים, מפני בינה מלאכותית וכן עלייה בשכרם.
רקע > האיגוד בהוליווד

גילדת שחקני המסך - הפדרציה האמריקאית של אמני טלוויזיה ורדיו (SAG-AFTRA) היא איגוד עובדים המייצג כ-160,000 אנשי תקשורת ואמנים. איגוד הסחר של האמנה של מפיקי סרטים וטלוויזיה (אנ') (AMPTP) מייצג אולפני קולנוע וטלוויזיה במשא ומתן קיבוצי עם איגודים כמו גילדת הבמאים של אמריקה (DGA) SAG-AFTRA (אנ'), ו-Writers Guild of America, East Guild (אנ'), הכוללת גם את Guild Writers of America  (אנ') (WGA).
SAG-AFTRA הוקמה על ידי מיזוג של גילדת שחקני המסך (SAG) והפדרציה האמריקאית לאמני הטלוויזיה והרדיו (AFTRA) במרץ 2012, מה שמאפשר ל-SAG-AFTRA לייצג לא רק שחקנים, אלא גם עיתונאים, מארחי תוכניות אירוח ועובדי שידור אחרים. ה-WGA ו-Screen Actors Guild לא שבתו בו-זמנית מאז 1960, אז הצטרפו שחקנים לכותבים שובתים בגלל תשלומים שיוריים מסרטים שנמכרו לרשתות טלוויזיה. שביתת השחקנים ב-1980 כללה את המאמצים המשולבים של SAG ו-AFTRA. שביתת SAG-AFTRA היא השביתה הגדולה ביותר מאז שנת 1980 ושביתה נוספת משנת 2000, בה פתחו שחקנים מסחריים בשביתה לדחוף להמשך המערכת השיורית תגובה נגד מפרסמים, בתוך המחלוקות בין SAG ו-AFTRA.
במהלך העשור האחרון ועליית הסטרימינג, סופרים ושחקנים היו מתוסכלים בגלל מדיניות האולפנים לגבי שאריות משירותי סטרימינג; הירידה של הטלוויזיה ברשת הובילה להסתמכות חזקה יותר על חלקים אחרים. שביתת WGA משנת 2007 נבעה בחלקה הגדול על ידי מנהלי אולפנים שהתעקשו שכותבים לא יקבלו עודפים משירותי סטרימינג. השביתה משנת 2007 עלתה לעיר לוס אנג'לס סכום מוערך של 1.5 מיליארד דולר, לפי רשת הרדיו "NPR". כמו עם כותבי WGA בולטים, שחקנים הביעו דאגה לגבי השימוש בבינה מלאכותית, תוך ציון שניתן להשתמש בו כדי לשחזר את הדמיון שלהם ללא פיצוי.
רקע > משא ומתן על החוזה

שבועות לאחר שביתת איגוד התסריטאים של אמריקה במאי 2023, הדירקטוריון הלאומי של SAG-AFTRA הסכים בפה אחד להמשיך בהצבעה על אישור שביתה לפני חוזה מחודש; SAG-AFTRA אישרה חוזה חדש ב-2020 שיסתיים ב-30 ביוני 2023. האיגוד הצהיר כי אין בכוונתו לשבות אך הוא מבקש לתת למשא ומתן שלו "מינוף מקסימלי למשא ומתן" לקראת המשא ומתן ב-7 ביוני 2023. SAG-AFTRA ציטטה מספר נושאים במשא ומתן, כולל "הוגנות כלכלית, עודפים, הסדרת השימוש בבינה מלאכותית והקלה על העומס של המעבר בכל התעשייה להקלטה עצמית", בסרטון שפורסם ב-30 במאי 2023, חברי SAG-AFTRA ג'וליה לואיס-דרייפוס, ז'אן סמארט וקומייל נאנג'יאני פנו לחברים להצביע לשביתה אך שמרו שהצבעה בעד אישור שביתה היא אך ורק כלי מיקוח, לא הצבעה להורות על שביתה מיידית.
ב-5 ביוני 2023 אישרה SAG-AFTRA את אישור השביתה בהפרש של כ-98%, לפי האיגוד. חברים בעלי פרופיל גבוה - כולל קואינטה ברונסון, ג'ניפר לורנס וראמי מאלק - סימנו את נכונותם לתקוף לפני המועד האחרון להשגת "עסקה טרנספורמטיבית", למרות משא ומתן "פרודוקטיבי ביותר". SAG-AFTRA הסכימה להאריך את המשא ומתן עד חצות ב-13 ביולי 2023, בניסיון להימנע משביתה, אך המשא ומתן התקלקל ביולי 2023. SAG AFTRA סקר את החברים על שביתה ב-5 ביולי 2023 והחל להכין שלטי כלונסאות יומיים לאחר מכן.
ה-AMPTP הסכים ל"בקשה של הרגע האחרון" לגישור משירות הגישור והפשרה הפדרלי ב-11 ביולי 2023; מנהל הקונגרס וענייני הציבור, גרג ראלסון, הצהיר כי מתווך פדרלי יהיה נוכח למחרת. בתורו, SAG-AFTRA האשימה את ה-AMPTP בניסיון להאריך את המשא ומתן מעבר לתאריך היעד, וחזרה על כך שהיא לא תמשיך לנהל את המשא ומתן לאחר ה-12 ביולי 2023. מספר שחקנים, שכוללים לורנס ומאלק, אישרו את המשא ומתן שלהם. לתמוך שוב על ידי חתימה על מכתב הקורא לאיגוד לנקוט בצעדים אגרסיביים והצהרה על נכונותם לשבות. מאוחר יותר דווח על כך על ידי "וראייטי" הגישור הזה קרס לאחר שנשיאת AMPTP, קרול לומברדיני, העליבה את המשא ומתן בכך שאמרה להם "להיות מתורבתים" ולמנוע שביתה, והסתלקה על ידי מנהלי המשא ומתן של האיגודים. בתגובה להערה של לומברדיני, נשיא SAG-AFTRA, פראן דרשר, אמר למנהלי המשא ומתן של AMPTP "עכשיו יש לכם שני איגודים בשביתה" כשהם עזבו.
פעולת השביתה

נשיאת SAG-AFTRA, פראן דרשר, הודיעה על השביתה ב-13 ביולי 2023, ללא הסכם בין SAG-AFTRA לבין הברית של מפיקי סרטים וטלוויזיה (AMPTP), ועדת המשא ומתן של SAG-AFTRA הצביעה בפה אחד להמלצת השביתה לדירקטוריון הלאומי של האיגוד. המועצה הלאומית ערכה הצבעה המאשרת רשמית את השביתה. נשיאת SAG-AFTRA, פראן דרשר, הודיעה שהשביתה תתחיל בחצות ב-14 ביולי; צוות השחקנים של הסרט "אופנהיימר" שערכו את הקרנת הבכורה בלונדון צפו בסרט, ולפני חצות הסתיימה הבכורה. אל דרשר הצטרף מנהל המשא ומתן דאנקן קראבטרי-אירלנד, דרשר טענה כי השביתה הייתה מוצא אחרון בעל כורחו ותיאר את החוזה כ"רהיטים על אוניית הטיטניק." במסיבת העיתונאים טענה Crabtree-Ireland כי ה-AMPTP ניסה לכלול הצעה שאפשרה לאולפנים, תמורת תשלום חד פעמי שווה ערך לתשלום של יום אחד, לקבל זכויות בלעדיות וללא הגבלת זמן על דמויות של ניצבים, כולל השימוש של בינה מאלכותית גנרטיבית כדי לשכפל אותם על המסך. פרשני התקשורת השוו זאת לסרט "כנס העתידנים" משנת 2013, ולפרק בעונה השישית של הסדרה "מראה שחורה" "Joan Is Awful (אנ')". עם זאת, AMPTP דחתה את הטענות הללו, וקבעה שהצעתם תאפשר שימוש בהעתקים אלו בתוך הסרט הספציפי שלשמו הם מועסקים, וכי כל שימוש אחר ידרוש הסכמה ופיצוי נוסף. השביתה החלה רשמית ב-14 ביולי.
כחלק מהכללים שנקבעו ב-10 ביולי, שחקנים אינם יכולים לעסוק בהפקות קולנוע או טלוויזיה ואינם יכולים לקחת חלק בעבודות קידום מכירות, כגון פרסומי עיתונות, הקרנות בכורה של סרטים ואירועים - הכולל את קומיק-קון, סן דייגו, שהיה מתוכנן ב-20–23 ביולי. פעולת השביתה אינה חלה על חברי SAG-AFTRA שעובדים על פי אותם חוזים שמנהלים משא ומתן על ידי האיגוד בנפרד מחוזה AMPTP, לרבות העיתונאים. יש אישור לעבוד בפודקאסטים, סרטים עצמאיים וסרטי סטודנטים, כמו גם עבודת טלוויזיה "לא מתוכננת" כגון תוכניות משחקים, תוכניות מציאות, סרטים תיעודיים ותוכניות אירוח. מבחינה בינלאומית, חברי SAG-AFTRA מורשים להמשיך לעבוד בבריטניה במסגרת הסכמי משא ומתן קיבוציים שנקבעו מראש, שכן החוק בבריטניה מפליל שביתות סולידריות. הסדרה "בית הדרקון" המשיכה את הצילומים שלה בבריטניה עם שחקני SAG-AFTRA הפועלים תחת חוזי הון, מה שעורר תגובת נגד בקרב מעריצי הסדרה.
ב-17 ביולי, SAG-AFTRA פרסמה הצהרה בת 12 עמודים המתארת את התמוטטות המשא ומתן, ואת התנאים שהם מצאו כלא מקובלים, כולל אך לא רק תוספת שכר של 5% לשחקנים, בעוד שהאיגוד ביקש 11%. ה-AMPTP פרסם הצהרה נגדית, המדגישה כי פעולותיו "מעוותות בכוונה" וכי SAG-AFTRA בחרה לעבור על "העסקה הרווחית ביותר שניהלנו אי פעם... בשווי של 318 מיליון דולר לאורך שלוש שנים של החוזה".
ב-19 ביולי 2023, SAG-AFTRA אישרה לצלם סרטים נוספים במהלך השביתה, כולל הסרט "The Watchers" שבוים על ידי הבמאי מ. נייט שאמלאן. בסך הכל 56 סרטים זכאים כעת לצלם תחת חוקי השביתה.
ב-26 בספטמבר הוחלט על שביתה מקבילה של איגוד התסריטאים האמריקאי (WGA). עם סיום שביתת ה-WGA, נסללה הדרך ל-SAG-AFTRA וה-AMPTP להשתתף במשא ומתן על חוזי טלוויזיה וקולנוע חדשים. בעקבות זאת, המשא ומתן בין SAG-AFTRA לבין ה-AMPTP צפוי להתחדש ב-2 באוקטובר.
השביתה הסתיימה ב-9 בנובמבר 2023 כאשר הושג הסכם עם השחקנים על חוזה חדש לשלוש שנים הכולל את ההגנות הראשונות אי פעם לשחקנים, מפני בינה מלאכותית וכן עלייה בשכרם.
פעולת השביתה > השביתות בניו יורק

פעולת ההפגנות של SAG-AFTRA בניו יורק התרחשה במטה פרמאונט בברודוויי 1515, ובמשרדים שונים של "אן-בי-סי יוניברסל", הכולל את מרכז רוקפלר. ג'ייסון סודייקיס הצטרף לשורות הבחירות של "אן-בי-סי יוניברסל", וקבע ששחקנים יתקפו "כל זמן שיידרש", וכך גם ג'ו פנטוליאנו, הקאובוי העירום, אלכס אדלמן ושרה שרמן. בינתיים, במטה של פרמאונט, שורות כלונסאות הכללו את מייקל שור וקווין בייקון.
פעולת השביתה > רוק סיטי למען חוזה הוגן

ב-25 ביולי 2023, אלפי שחקנים התגייסו בבוקר יום שלישי בכיכר טיימס מ-9:30 בבוקר עד 12 בצהריים כדי להביע את דאגותיהם לגבי יחס הוגן ושכר. המשא ומתן החוזי הראשי של SAG-AFTRA,Duncan Crabtree-Ireland דיבר על המאבק שהאיגוד מתמודד מול ה-AMPTP. ידוענים רבים נשאו נאומים כדי להביע את דאגותיהם לגבי עתיד האיגוד שלהם ומההתקדמות הטכנולוגית בתעשייה. נכחו: לורן אמברוז, מאט בומר, כריסטין ברנסקי, סטיב בושמי, וין דיזל, בובי קנאבלי, הנרי קאביל, טיטוס בורגס, ליזה קולון-זייאס, בריאן קראנסטון, ג'ניפר אניסטון, רוב ריגל, ג'סיקה צ'סטיין, גרגורי דיאז, ג'ניפר אילי, ברנדן פרייזר, רוב שניידר, ננסי ג'יילס, סת' רוגן, אשטון קוצ'ר, צ'ארלי שין, דנאי גורירה, ג'יל הנסי, מרין הינקל, בן סטילר, ניקול קידמן, מילה קוניס, ג'ון קראייר, סטיבן לאנג, סת' מקפרלן, קמרון דיאז, טום הולנד, זנדאיה, ג'ייסון מומואה, אריאן מואיד, דייוויד ספייד, כריסטופר מלוני, קלואי גרייס מורץ, ונדל פירס, אדם סנדלר, קיגן-מייקל קי, מייקל שאנון, ג'ורדן פיל, כריסטיאן סלייטר, קורי סטול, מריט ויבר, רייצ'ל זגלר, וטום קרוז.